آمریکا-دا نیویورک اونیورسیته سینین بازارلاما بؤلومونون صدری، پروفسور تولین اردم  نیویورک خاریجی کونسول‌لار درنگی طرفیندن باشاری موکافاتینا لایق گؤرولدو.
اردم دونیادا ان چوخ دیپلوماتیک نماینده‌لیک‌لره ائو صاحب‌لیگی ائدن نیویورک-دا خاریجی کونسول‌لار درنگی طرفیندن اولوسلار آراسی قادین‌لار گونو- 8 مارت موناسیبتیله تشکیل اولونان تدبیرده موکافات آلدی.
تولین اردمه موکافاتی درنگین صدر معاوینی، تورکیه‌نین نیویورک‌داکی باش کونسولو ارتان یالچین تقدیم ائتدی.
اردم قادین‌لارا مراجعت ائده‌رک: " خیال‌لارینیزی بوراخمایین. قادین‌لار داها چوخ چتین‌لیک‌لرله قارشیلاشیرلار. من ده علمی فعالیتیمین ایلک ایللرینده کیشی‌لرین قارشیلاشمادیغی بعضی چتین‌لیک‌لرله قارشیلاشدیم. اساس اولان او چتین‌لیک‌لره مقاومت گؤسترمک و خیال‌لارین آرخاسینجا گئتمک‌دیر". دئدی.
تولین اردم، عینی زاماندا، امریکا تکنولوژی نهنگی "اپل"ین "سامسونگ"ا قارشی قالدیردیغی پاتنت ادعاسی ایله باغلی محکمه‌ده اکسپرت سئچیلمیش و محکمه ایشینه دامغاسینی وورموشدو.
بوغازیچی اونیورسیته‌سی‌نین ایقتیصادیات فاکولته‌سین‌دن ماذون اولان اردم ماستر و دوکتورلوق سویه‌لری عذره تحصیلینی کانادانین آلبرته اونیورسیته سینده آلیب، 2006 -جی ایلدن اعتبارا نیویورک اونیورسیته سی Stern Business School –دا بازارلاما و ایشلتمه ساحه‌لری عذره درس دئییر.
